laion/Wikipedia-Exotic huggingface dataset:
סוסון עשב דווי

סוסון עשב דווי (שם מדעי: Phyllopteryx dewysea; מכונה באנגלית: Ruby seadragon – דרקון ים אדום) הוא מין של דג ממשפחת האבובוניים. מין זה אנדמי לאוסטרליה. הוא נצפה בקרבת החוף במערב אוסטרליה. שמו המדעי של הדג (dewysea) נקרא על שם מרי 'דווי' לווה (Mary 'Dewy' Lowe) כהוקרה על אהבתה לים והמחקר והשימור של דרקוני הים. מין זה תואר לראשונה בשנת 2015 על ידי חוקרי הטבע ג'וזפין סטילר (Josefin Stiller), נרידה וילסון (Nerida G. Wilson) וגרג ראוז (Greg W. Rouse). צילום ותיעוד של פריטים חיים של המין נעשה בפעם הראשונה בחוף המערבי של אוסטרליה על ידי חוקרים במכון סקריפס לאוקיינוגרפיה מסן דייגו באפריל 2016 בעקבות המידע שנמצא על המין, הוא שויך לסוג Phyllopteryx והיה למין השני שמתואר בסוג אחרי סוסון עשב מצוי. מדיה וקבצים בנושא סוסון עשב דווי בוויקישיתוף סוסון עשב דווי, באתר NCBI (באנגלית) סוסון עשב דווי, באתר FishBase (באנגלית) סוסון עשב דווי, באתר GBIF (באנגלית) סוסון עשב דווי באתר הרשימה האדומה של IUCN מסמך תיאור המין החדש מפרסומי החברה המלכותית. הסרטון באתר לה מונד ינואר 2017
אברהם חמרה

הרב אברהם חמרה (1943 – 7 במאי 2021) היה הרב הראשי של יהודי סוריה ולבנון. כיהן כחבר מועצת הנשיאות של איחוד הרבנים במדינות האסלאם. חמרה נולד בדמשק שבסוריה בשנת 1943. בשנת 1961 מונה למורה בבית הספר היהודי ובשנת 1963 מונה למנהלו של בית הספר. בשנת 1970 נבחר כחבר בוועד הקהילה. בשנת 1972 מונה לסגן הרב הראשי, נסים נדבו הכהן. בשנת 1976 נבחר לרבה של הקהילה, בשנים האחרונות לשהותו בסוריה היה גם נשיא הקהילה, משרות בהן החזיק רשמית עד שעלה לישראל. למד אצל הרב שאול מנגיד, שהיה רב ומורה בבית הספר 'תלמוד תורה'. על כך סיפר, "לא הייתה בסוריה ישיבה כמו במדינת ישראל או בניו-יורק. בעצם לא היו בסוריה ישיבות. הלימודים לא התנהלו כלימודי יהדות, הם התקיימו במסגרת השעות שהוקדשו לתפילה. "למדתי אצל הרב שאול מנג'ד בביתו שנים רבות. למדנו הלכות ב'שולחן ערוך' בעיקר את 'אורח חיים' ואת 'אבן העזר', עיינו גם בתלמוד, במסכתות כמו ברכות, קידושין, שבת, הקשורות לענייני הלכה הנוהגים בכל ימות השנה." בשנות ה-80 של המאה ה-20 יצר הרב חמרה קשר עם הג'וינט וארגונים נוספים והעלה לשיח הציבורי את נושא עלייתם של יהודי סוריה לישראל. גם בסוריה פעל הרב חמרה מול הנשיא חאפז אל אסד כדי שיאפשר לבני הקהילה לעלות לישראל. לבסוף, אישר הנשיא ליהודי סוריה לצאת לכל מדינות העולם פרט לישראל, בהנחה שמצבם הכלכלי הטוב יחזיר אותם בשלב כלשהו לארץ מולדתם. הם עברו לארצות הברית, ומשם חלקם עלו ארצה. עם עלייתו לישראל בשנת 1994 השתכן בחולון, שם מונה לרב במועצה הדתית. בהזדמנות זו דאג להעלות לישראל עשרות ספרי תורה יקרי ערך וכתבים עתיקים ויקרי ערך. באותה שנה הוזמן על ידי יצחק רבין לקחת חלק בטקס קבלת פרס נובל לשלום. בשנת 1995 הוזמן הרב חמרה לפגישה עם נציגי הג'וינט שלקחו חלק בהצלת יהודי סוריה, והכריזו כי מבצע הצלת יהודי סוריה ייקרא "מבצע אברהם" על שמו. בשנותיו האחרונות שימש כרב יוצאי סוריה בישראל, והתגורר בישראל ובניו יורק לסירוגין. בשנת 2018 קיבל את אות יקיר העיר חולון. מספר שנים לפני מותו, שיכל הרב חמרה בטרגדיה נוראה את בתו אליזה (לוזה) ונכדיו יצחק הלל, משה, והנריט לאה, שנספו בשריפה קשה בביתם שבפלטבוש.  ביום שישי כ"ה באייר ה'תשפ"א, 7 במאי 2021, נפטר הרב אברהם חמרה לאחר שסבל ממחלה קשה. נקבר בבית העלמין הדרום בחולון. חמרה, הרב אברהם, באתר עיריית חולון עופר אדרת, במבצע חשאי, הוא סייע ל"מוסד" להבריח את כתרי דמשק לישראל, באתר הארץ, 6 ביוני 2021 מאיר בר-אשר, מיכאל גלצר ושלום רצבי, ‏ראיון עם הרב אברהם חמרה, פעמים 67 (אביב תשנ"ו), עמ' 125–141 (הראיון התקיים בי"ז בשבט תשנ"ו). הרב אברהם חמרה - יקיר העיר לשנת 2018, סרטון באתר יוטיוב משה ויסברג, הרב אברהם חמרה זצ"ל, רבה הראשי של יהדות סוריה הלך לעולמו, באתר בחדרי חרדים, ‏7 במאי 2021 אברהם חמרה באתר GRAVEZ
גמלן שלמה

גמלן שלמה ("טרפיד טווסי") (שם מדעי: Odontodactylus scyllarus) הוא מין של פרוק רגליים מהסדרה טרפידים החי באזור האינדו-פסיפי ממזרח אפריקה לגואם. בן לקבוצה סרטנים עילאיים, אליה משתייכים רוב הסרטנים המודרניים וסרטני הקריל. אורכו של יצור זה 3–18 סנטימטרים (1.2–7.1 אינץ') והוא בעל מראה דמוי-לובסטר או חסילון ירוק משוריין, עם "נוצות" אדומות לאורך רגליו וחלק קדמי המזכיר גמל שלמה. הראש קטן עם עיניים מוגבהות וכחולות-ורודות, הרואות היטב ומסוגלות להבחין בצבעים רבים. יש לו מחושים קדמיים כתומים ומתחת לשריון הראש ישנם טפרים קשיחים היכולים "להישלף" במהירות של מעל 80 קמ"ש ולמחוץ את מה שהם פוגעים בו. הגמלן יכול לנוע קדימה בעזרת זנבו הגדול. גמלן שלמה חי בשוניות אלמוגים טרופיות וחי במאורה סלעית. הוא יוצא ממנה כדי לחפש סרטנים אחרים, צדפות וחלזונות אותם הוא שובר עם טפריו הקשיחים. הוא יכול גם להרוג טרפידים אחרים, אך בדרך כלל הקרבות ביניהם מסתיימים ללא פגע. זנבם הקשיח מגונן עליהם ממכה של טרפיד אחר. יצורים אלה קשים לגידול באקווריום והם אגרסיביים, טורפים כל יצור קטן השוחה בקרבתם והמכה שלהם יכולה לשבור את זכוכית האקווריום. גלריה עניים של גמלן שלמה נקבת גמלן שלמה עם ביצים מדיה וקבצים בנושא גמלן שלמה בוויקישיתוף גמלן שלמה, באתר NCBI (באנגלית) גמלן שלמה, באתר Animal Diversity Web (באנגלית) גמלן שלמה, באתר GBIF (באנגלית) Crushing crustaceans, סרטון באתר יוטיוב (אורך: 3:41) Matthew Inman, Why the mantis shrimp is my new favorite animal, באתר The Oatmeal מי האגרופן של עולם החי?, באתר אנציקלופדיה אאוריקה מתרגמי נשיונל ג'יאוגרפיק לגרסה העברית, "רואים את האור" ← גמלן שלמה, נשיונל ג'יאוגרפיק גיליון 213, פברואר 2016, עמ' 56 זה מקור שמו באנגלית - Mantis Shrimp, כלומר "חסילון גמל שלמה", אף שאינו חסילון או גמל שלמה ואף אינו קרוב אליהם טקסונומית.
גטו אוסווייטי

גטו אוסווייטי (פעל בשנים יולי 1941 — ינואר 1942) היה גטו יהודי, אליו הועברו בכוח יהודים מהיישוב אוסווייטי שבמחוז פסקוב במסגרת תהליך רדיפת והשמדת יהודים במהלך הכיבוש הנאצי של רוסיה על ידי חיילי גרמניה הנאצית בתקופת מלחמת העולם השנייה. על פי מפקד האוכלוסין משנת 1939, אוכלוסיית היהודים באוסווייטי עמדה על 136 איש (כ-5.5% מתושבי העיירה כולה). הצבא הגרמני כבש את העיירה ב-13 ביולי 1941. לאחר שהוקם הגטו, הוא גודר בגדר גבוהה ואטומה. חיילים גרמנים שמרו על החומה מחוץ ו"המשטרה היהודית" שמרה עליה מבפנים. חל איסור על היהודים לצאת אל מחוץ לגדר ורק נבחרים הורשו לצאת, לעבודות כפייה. רוב היהודים שנכלאו בגטו לא יצאו מהם עד לחיסול הגטו. ניהול חיי היומיום בגטאות הופקד בידי "מועצת היהודים" - יודנראט, תחת פיקוח הגסטפו ושימש כגוף מקשר בין השלטונות הגרמנים לאוכלוסייה היהודית כדי לאכוף את החוקים הנוקשים שהוטלו ולספק מכסות יהודים לעבודת כפייה לדרישת הגרמנים. כל היהודים מעל גיל 13 אולצו באיומי מוות לשאת טלאי צהוב ועד מהרה החלו יחידות הצבא הגרמני ביישום תוכניתו של היטלר להשמדת יהודים וארגנו את הקמת גטו אוסווייטי, שנבנה בפינות רחוב הגדה הקטנה, רחוב גורקי, רחוב המשמר ורחוב ה-25 באוקטובר. למעט יהודי העיירה בגטו שוכנו גם יהודים שגורשו מיישובים אחרים בסביבה וממחוזות שונים בבלארוס. לפי אומדנים שונים שהו בגטו כ-550 יהודים. היהודים לא קיבלו מזון ונאלצו לנהל סחר חליפין עם התושבים הלא יהודים. בחורף 1941 לא היה ניתן לחמם תנורים בשל איסור הנאצים על היהודים לאסוף עצים למדורה. הנאצים היו עורכים פשיטות רבות בגטו ומתעללת בתושבי הגטו והסתייעה לצורך כך בעזרת המקומיים ובסיוע משטרת העזר הרוסית (Русская вспомогательная полиция). בנובמבר 1941 הנאצים החלו בחיסול הגטו ובמסגרת מבצע זה הרגו 343 יהודים, אף שהמקומיים העידו כי מספרם היה רב יותר. בסך הכל נהרגו כ-400 יהודים. מ. ברוק. ההיסטוריה של הגטו ביישוב אוסווייטי השואה בברית המועצות: אנציקלופדיה. נערך על ידי א. אלטמן: ROSSPEN, 2009 — ISBN 978-5-8243-1296-6. אוסווייטי (Usvyaty), באנציקלופדיה של הגטאות, באתר יד ושם אלכסנדר קרוגלוב (רו'), אוסווייטי, אנציקלופדיה של המחנות והגטאות (כרך II, חלק B, עמ' 1833), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) כך על פי הספר השואה בברית המועצות [Холокост на территории СССР] משנת 2009 Воспоминания Игоря Абрамовича Баранова
גביע הפדרציה 2015

גביע הפדרציה 2015 הייתה התחרות ה-53 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בפברואר 2015 ומשחק הגמר הסתיים ב-15 בנובמבר 2015. נבחרת צ'כיה ניצחה במשחק הגמר את נבחרת רוסיה וזכתה בגביע בפעם התשיעית בתולדות הנבחרת. זו היה הניצחון הרביעי בחמש שנים. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2016. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': איטליה נותרה בבית עולמי א' הולנד, שווייץ ורומניה עלו לבית העולמי א' אוסטרליה, קנדה ופולין ירדו לבית העולמי ב' ארצות הברית המשיכה לשחק בבית העולמי ב' בנבחרת ישראל השתתפו שחר פאר, אלונה פושקרבסקי ויוליה גלושקו. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו בבודפשט. הנבחרת סיימה את הבית במקום השלישי ולא המשיכה לשלבים הבאים. מדיה וקבצים בנושא גביע הפדרציה 2015 בוויקישיתוף נתוני התחרות
Viasat 4

Viasat 4 הוא ערוץ טלוויזיה המשדר בנורווגיה ובבעלות קבוצת המדיה Modern Times Group. הערוץ הושק ב-8 בספטמבר 2007, שבוע לאחר השקת שירות הטלוויזיה הקרקעי הדיגיטלי בנורווגיה, והחליף את ZTV, שסיים את שידוריו זמן קצר קודם לכן. הערוץ החל את שידוריו בשידור אליפות אירופה בין מולדובה ונורווגיה. הערוץ משדר תוכניות בידור, ספורט ותעודה. כמו כן הערוץ משדר תוכניות רכש שונות דוגמת סטארגייט אטלנטיס, ה-4400, מסע בין כוכבים, משפחת סימפסון, איש משפחה וגם משדר ספורט דוגמת ליגת האלופות. Viasat 4 משדר סדרות קומדיה כמו נשואים פלוס, 8 חוקים פשוטים ועוד. במקור שמו של הערוץ היה אמור להיות TV4, אך לאחר תלונה של ערוץ TV4 שונה שם הערוץ. הכוונה המקורית הייתה שהערוץ יופץ באופן חופשי, אך כיום מפעילי הטלוויזיה השונים בנורווגיה משדרים את הערוץ בתשלום נוסף. הערוץ היה זמין בקרב 74.8% בקרב משקי האב בנורווגיה בשנת 2012. בשנת 2016 עמד אחוז הצפייה הממוצע בערוץ על 2.1%, נתון זהה לזה של שנת 2015. דקסטר אבא אמריקאי איש משפחה נשואים פלוס סטארגייט אטלנטיס ה-4400 מסע בין כוכבים משפחת סימפסון 8 חוקים פשוטים סיינפלד פיוצ'רמה ג'וני בראבו צ'אק TV3 (נורווגיה) Viasat Viasat 4, ברשת החברתית פייסבוק Viasat 4, ברשת החברתית אקס (טוויטר) אתר האינטרנט הרשמי של Viasat 4 (בנורווגית) אתר האינטרנט הרשמי של Viasat 4 (בנורווגית) מדיה וקבצים בנושא Viasat 4 בוויקישיתוף אודווין און, TV4 יהיה 4, באתר waybac machine, ‏08-02-2007 דו"ח שנתי לצפייה בטלוויזיה בנורווגיה בשנת 2016, באתר קנטאר מדיה
Si Te Vas

Si Te Vas (בעברית: אם אתה הולך) הוא שיר שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-29 בספטמבר 1998, בסמוך ליציאת האלבום. השיר נכלל גם באלבום ההופעה הראשון שלה, MTV Unplugged והשני שלה, Live & off the Record. במצעדים העיקריים הגיע השיר למקום ה-26 במצעד השירים הלטיניים, ה-12 במצעד שירי הפופ הלטיניים. וה-2 במצעד הספרדי. את השיר כתבה שאקירה ביחד עם לואיס פרננדו אוצ'ואה, והוא זכה לתשומת לב רבה מצידה, כאשר בחרה לשיר אותו בכל אחד מן המופעים שלה עד היום. בשני סיבובי ההופעות "Tour of the Mongoose", ו-"Tour Anfibio", החליטה שאקירה כי היא תבצע את השיר במספר גרסאות שונות. למרות שזכה השיר לתשומת לבה רבה, הוחלט כי הוא לא יצא כסינגל, ולא יצולם לו ווידאו קליפ נלווה. לאחר מכן, החליטה שאקירה כי היא תעלה הופעה מתוך אחד ממופעיה שהתקיימו בעבר, לערוץ היוטיוב שלה. ההופעה הועלתה לערוץ ה-Vevo של שאקירה בשנת 2009, 11 שנים מצאתו המקורית. נכון לנובמבר 2017, מונה הצפיות שלה עומד על למעלה מ-28 מיליון צפיות. השיר זכה להצלחה נאה בעולם כאשר נכנס למצעדים שבועיים רבים, ולשני מצעדי סוף שנה. מידע על היצירה "Si Te Vas" באתר מיוזיק בריינז מידע על השיר "Si Te Vas" באתר AllMusic סרטון השיר "Si Te Vas" באתר יוטיוב Si Te Vas - Shakira | Song Info | AllMusic, AllMusic "Shakira Chart History". Billboard. נבדק ב-2017-10-06. Wayback Machine, ‏2013-06-21 Shakira - ¿Dónde Están los Ladrones? (album review) | Sputnikmusic, www.sputnikmusic.com shakiraVEVO (2009-10-02), Shakira - Si Te Vas, נבדק ב-2017-11-15 Steffen Hung, spanishcharts.com - Shakira - Inevitable, spanishcharts.com
Octavo Día

Octavo Día (בעברית: יום שמיני) הוא שיר שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-27 במאי 1999, כשנה לאחר צאתו של האלבום. השיר נכלל גם באלבום ההופעה הראשון שלה, MTV Unplugged והשני שלה, Live & off the Record. בשנת 2000, הועמד השיר בטקס פרסי גראמי הלטיני, בקטגוריית - "פרס גראמי לביצוע סולו הרוק הווקאלי הטוב ביותר - אישה", ואף זכה בה. את השיר כתבה שאקירה ביחד עם לואיס פרננדו אוצ'ואה. בריאיון ל-MTV News, שאקירה אמרה כי "השיר מדבר על אלוהים, ועל בריאת העולם. שמו "יום שמיני" – ניתן לו מכיוון ששאקירה אמרה כי ביום הזה אלוהים עזב ל-"חלל החיצון", וכשחזר הכל היה נגוע בידי השטן. ובנוסף, כשהוא חזר הוא מצא את בני האדם תחת הנהגתם של כמה שליטים, והוסיפה כי בני האדם הם כמו חתיכות ממשחק השחמט". שאקירה ביצעה את השיר בטקס שנערך ב-12 באוגוסט 1999, ב-"Grand Ballroom", ומאוחר יותר התווסף לאלבום ההופעה הראשון שלה, MTV Unplugged. בנוסף, ביצעה שאקירה את השיר גם בסיבוב ההופעות השני שלה, "Tour Anfibio". מידע על היצירה "Octavo Día" באתר מיוזיק בריינז מידע על השיר "Octavo Día" באתר AllMusic סרטון השיר "Octavo Día" באתר יוטיוב Octavo Dia - Shakira | Song Info | AllMusic, AllMusic Shakira, Latin GRAMMYs (באנגלית) Shakira - ¿Dónde Están los Ladrones? (album review ) | Sputnikmusic, www.sputnikmusic.com "Shakira Calls For Peace, Explains Mongoose Mystery". MTV News (באנגלית). נבדק ב-2017-11-15. shakiraVEVO (2016-10-05), Shakira - Octavo Día (from Live & Off the Record), נבדק ב-2017-11-15
אואקרי

אואקרי (שם מדעי: Cacajao) הוא סוג של קופים מקבוצת קופים רחבי אף החיים באגן האמזונאס ביערות גשם טרופיים. לקופים אלה ישנו שיער עבה זהוב עם ראשים גדולים והם בעלי לסתות גדולות העוזרות להם לפצח זרעים קשים. המין אואקרי קירח הוא המין הידוע ביותר והוא בעל עור פנים חשוף לגמרי בצבע אדום סמוק. לקופים זנב קטן והם נעים באיטיות אך יודעים לקפץ גבוה בעת הצורך. הם שוכני עצים היורדים לקרקע לעיתים רחוקות, מאחר ששם הם פגיעים. סוג אואקרי (Cacajao) מין אואקרי קירח (Cacajao calvus) מין אואקרי שחור-ראש (Cacajao melanocephalus) מין אואקרי ארקה (Cacajao ayresi) מין אואקרי נבלינה (Cacajao hosomi) מדיה וקבצים בנושא אואקרי בוויקישיתוף אואקרי, באתר ITIS (באנגלית) אואקרי, באתר NCBI (באנגלית) אואקרי, באתר Animal Diversity Web (באנגלית) אואקרי, באתר האנציקלופדיה של החיים (באנגלית) אואקרי, באתר GBIF (באנגלית) אואקרי, באתר אנציקלופדיה בריטניקה (באנגלית)
סאקי מזוקן

סאקי מזוקן (שם מדעי: Chiropotes) הוא סוג של קופים מקבוצת קופים רחבי אף החיים באגן האמזונאס ביערות גשם טרופיים. קופים אלה מזכירים את קופי הסאקי אך כהים יותר ובעלי שער עבה מעל ראשם וסנטרם כמו זקן. יש להם לסתות גדולות וחזקות איתם הם מפצחים אגוזים קשים. הם חיים בין ענפי העצים ביערות הגשם ויורדים לקרקע לעיתים רחוקות. הם ניזונים בעיקר מפירות שונים אך גם מזרעים קשים, עלים, חסרי חוליות וחולייתנים קטנים. קופים אלה נעים בחבורות ביער במשך היום, לעיתים עם קופי סנאי וקפוצ'ין. סאקי מזוקן שחור (Chiropotes satanas) סאקי מזוקן אדום-גב (Chiropotes chiropotes) סאקי מזוקן חום-גב (Chiropotes israelita) סאקי מזוקן יוטה היק (Chiropotes utahickae) סאקי מזוקן לבן-אף (Chiropotes albinasus) מדיה וקבצים בנושא סאקי מזוקן בוויקישיתוף סאקי מזוקן, באתר ITIS (באנגלית) סאקי מזוקן, באתר NCBI (באנגלית) סאקי מזוקן, באתר Animal Diversity Web (באנגלית) סאקי מזוקן, באתר האנציקלופדיה של החיים (באנגלית) סאקי מזוקן, באתר GBIF (באנגלית)
מורוקי צפוני

מורוקי צפוני (שם מדעי: Brachyteles hypoxanthus) הוא מין קוף דרום אמריקני המצוי אך ורק בדרום ברזיל ביער האטלנטי והוא הקוף רחב האף השני בגודלו, לאחר קרובו לסוג - מורוקי דרומי. אורך המורוקי 65-80 ס"מ ומשקלו 12-15 ק"ג. הוא טפסן עצים זריז בעל זרועות אירועות וזנב ארוך ומתפתל היכול להיאחז בענפים. הפרווה בלונדינית ומעט זהובה, למעט הראש הזהוב. הפנים כהות יותר והשפתיים לבנות. הקוף שוכן עצים שאיננו יורד לקרקע כמעט והוא פעיל במשך היום ומחפש עלים ופירות. המורוקי מצוי בסכנת הכחדה חמורה עקב ציד והרס של יערות הגשם. מדיה וקבצים בנושא מורוקי צפוני בוויקישיתוף מורוקי צפוני, באתר ITIS (באנגלית) מורוקי צפוני, באתר NCBI (באנגלית) מורוקי צפוני, באתר Animal Diversity Web (באנגלית) מורוקי צפוני, באתר האנציקלופדיה של החיים (באנגלית) מורוקי צפוני, באתר GBIF (באנגלית) מורוקי צפוני באתר הרשימה האדומה של IUCN
מרמוסט רוסמלן

מרמוסט רוסמלן (שם מדעי: Callibella humilis) הוא מין פרימט ממשפחת המרמוסטיים המצוי ביערות אמריקה הדרומית והוא המין היחידי בסוגו. הוא אנדמי לברזיל. המין נקרא על שם החוקר שגילה אותו, מארק ואן רוסמלן (Marc van Roosmalen). אורכו של קוף זה 38–39 ס"מ ומשקלו 150–180 גרם והוא הקוף השני בקוטנו ביבשת אמריקה לאחר המין מרמוסט גמדי. הוא בעל פרווה בצבע חום-זית עם ראש שחור ופנים ורודות ומעל העיניים ישנו "סרט" של שיער לבן ומאחוריו שחור. הקוף מסתובב ביערות הגשם בחבורות קטנות ומלוכדות בהם גם נקבות עם צאצאים ומחפשים אוכל. כמו מרבית הקופים, הם אוכלי-כול הניזונים מעלים, פירות וחרקים והם מחבבים גל לשד של עצים. הקוף מצוי בסכנת הכחדה בטבע עקב הפגיעה ביערות שבהם הוא חי. מדיה וקבצים בנושא מרמוסט רוסמלן בוויקישיתוף מרמוסט רוסמלן, באתר ITIS (באנגלית) מרמוסט רוסמלן, באתר NCBI (באנגלית) מרמוסט רוסמלן, באתר GBIF (באנגלית) מרמוסט רוסמלן באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מרמוסט בהיר

מרמוסט בהיר (שם מדעי: Mico) הוא סוג של פרימטים ממשפחת המרמוסטיים הקרובים לסוג מרמוסט שבעבר השתייכו אליו והם חיים רק ביערות אמריקה הדרומית. קופים אלה בעלי פרווה בהירה מאפור בהיר ועד לבן ובעלי פנים וכפות ידיים ורודות. מראם דומה לקופי מרמוסט כהים יותר ואורח חייהם דומה. בתחילה כל המינים היו תת-מינים של מרמוסט כסוף שבתחילה היה שייך לסוג מרמוסט. רק אחרי 2001 החליטו להפוך חלק מהתת-מינים למינים עצמאיים. הקופים נפוצים ביערות ברזיל וחיים בלהקות קטנות. הם ניזונים מעלים, פרחים, פירות, מוהל עצים, חרקים, חסרי חוליות וחולייתנים קטנים. Mico acariensis Mico manicorensis מרמוסט כסוף (Mico argentatus) Mico leucippe Mico emiliae מרמוסט שחור-ראש (Mico nigriceps) Mico marcai Mico melanurus Mico humeralifer Mico mauesi Mico chrysoleucus Mico intermedia Mico saterei Mico schneideri Mico rondoni מדיה וקבצים בנושא מרמוסט בהיר בוויקישיתוף מרמוסט בהיר, באתר ITIS (באנגלית) מרמוסט בהיר, באתר האנציקלופדיה של החיים (באנגלית) מרמוסט בהיר, באתר GBIF (באנגלית)
שלדג אפריקאי ננסי

שַׁלְדָּג אפריקאי ננסי (שם מדעי: Ispidina picta) הוא מין עוף הנמנה עם משפחת השלדגיים שמסדרת הכחלאים. נפוץ באזורים מיוערים באזור האפרוטרופי. מצב שימור: ללא חשש - לשלדג אפריקאי ננסי תפוצה רחבה וגודל אוכלוסייה יציבה. התיאור הראשון של השלדג פורסם ב-1780 על ידי ז'ורז'-לואי לקלר דה בופון ללא שם מדעי. ב-1783 קיבל את השם המדעי Todus pictus על ידי החוקר ההולנדי פיטר בודהארט. ב-1848 הסוג שונה ל-Ispidina על ידי החוקר הגרמני יוהאן גאקוב. מקור השם picta מלטינית ופירושה צבוע. מקור השם בעברית הוא הלחם בסיסים של "שולה דגים". גודל של השלדג כ-12 ס"מ. ללא הבדל בין המינים. פלג גופו התחתון בצבע כתום,כנפיו וזנבו בצבעים כחול ושחור. מצחו בצבע כחול כהה צווארו לבן ועורפו בצבע סגול. המקור ארוך וחד בצבע כתום. לפרטים צעירים המקור בצבע שחור לשלדג אפריקאי ננסי מוכרים 3 תת-מינים: I. p. picta – נפוץ במרחב שבין גמביה וסנגל לאתיופיה ודרום אוגנדה. I. p. ferrugina - נפוץ במרחב שבין גינאה ביסאו למערב אוגנדה ועד לאנגולה וזמביה. I. p. natalensis - נפוץ במרחב שבין אנגולה וטנזניה עד לדרום אפריקה. בניגוד לשמו, שלדג זה לא ניזון מדגים, אלא ממגוון של חרקים ועכבישים, ולעיתים לטאות קטנות וצפרדעים. שיטת הצייד: לרוב השלדג נח על ענף נמוך, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית. מין זה יכול לקנן מספר פעמים בשנה, נוהג לקנן במחילות באורך של כ-30 עד 60 ס"מ בגדות נחלים או תילי טרמיטים, הנקבה מטילה 4-6 ביצים שעליהם שומרים 2 בני הזוג. הגוזלים בוקעים עירומים, ללא נוצות, ובעלי מקור בצבע שחור. שלדג אפריקאי ננסי. שלדג בדרום אפריקה. מדיה וקבצים בנושא שלדג אפריקאי ננסי בוויקישיתוף שלדג אפריקאי ננסי, באתר ITIS (באנגלית) שלדג אפריקאי ננסי, באתר NCBI (באנגלית) שלדג אפריקאי ננסי, באתר Animal Diversity Web (באנגלית) שלדג אפריקאי ננסי, באתר GBIF (באנגלית) (African) Pygmy Kingfisher - Species text in The Atlas of Southern African Birds. Xeno-canto: audio recordings of the African pygmy kingfisher שלדג אפריקאי ננסי באתר הרשימה האדומה של IUCN Buffon, Georges-Louis Leclerc de (1780). "Le Todier bleu a ventre orangé". Histoire Naturelle des Oiseaux (בצרפתית). Vol. 13. Paris: De L'Imprimerie Royale. pp. 337–338. Buffon, Georges-Louis Leclerc de; Martinet, François-Nicolas (1765–1783). Planches Enluminées D'Histoire Naturelle. Vol. 8. Paris: De L'Imprimerie Royale. Plate 783, Todier de Juida. Boddaert, Pieter (1783). Table des planches enluminéez d'histoire naturelle de M. D'Aubenton : avec les denominations de M.M. de Buffon, Brisson, Edwards, Linnaeus et Latham, precedé d'une notice des principaux ouvrages zoologiques enluminés (בצרפתית). Utrecht. p. 49, Number 783, Fig 1. Peters, James Lee, ed. (1945). Check-list of Birds of the World. Vol. 5. Cambridge, Massachusetts: Harvard University Press. pp. 177–178. Kaup, Johann Jakob (1848). "Die Familie der Eisvögel (Alcedidae)". Verhandlungen des Naturhistorischen Vereins für das Großherzogthum Hessen und Umgebung (בגרמנית). 2: 71–72. OCLC 183221382. http://hebrew-academy.org.il/wp-content/uploads/meeting52.pdf Gill, Frank; Donsker, David, eds. (2017). "Rollers, ground rollers & kingfishers". World Bird List Version 7.2. International Ornithologists' Union. נבדק ב-17 במאי 2017. {{cite web}}: (עזרה)
מקוק זנב-חזיר צפוני

מקוק זנב-חזיר צפוני (שם מדעי: Macaca leonina) הוא מין של קוף מקוק ממשפחת קופים בעלי זנב המצוי בדרום-מזרח אסיה במדינות בנגלדש, קמבודיה, סין, הודו, תאילנד, לאוס, מיאנמר ווייטנאם. הוא קרוב לקוף מקוק זנב-חזיר דרומי שבעבר היה תת-מין שלו. קוף זה בעל פרווה חומה בהירה על פרוות ראש לבנה והזרועות בעלי גוון של חום-זית. אורך הנקבות 40–50 ס"מ ושל הזכרים 50–60 ס"מ. משקלם 4.4-5.7 ק"ג בנקבות ו-6.2-9.1 ק"ג בזכרים. הם בעלי שיער לחיים בולט אך בעלי זנב קטן וקטום שנתן להם את שמם. הקופים מצויים בסכנת הכחדה בטבע. מדיה וקבצים בנושא מקוק זנב-חזיר צפוני בוויקישיתוף מקוק זנב-חזיר צפוני, באתר ITIS (באנגלית) מקוק זנב-חזיר צפוני, באתר NCBI (באנגלית) מקוק זנב-חזיר צפוני, בבסיס הנתונים ARKive (באנגלית) מקוק זנב-חזיר צפוני, באתר האנציקלופדיה של החיים (באנגלית) מקוק זנב-חזיר צפוני, באתר GBIF (באנגלית) מקוק זנב-חזיר צפוני באתר הרשימה האדומה של IUCN
הטבעת המרכזית של מוסקבה

הטבעת המרכזית של מוסקבה (ברוסית: Московское центральное кольцо) הוא שמו של טבעת מסילות ברזל במוסקבה, שכולל תחנות מעבר המשתלבות עם הרכבת התחתית של מוסקבה. הקו הוא באורך 54 ק"מ. נחנך ב-10 בספטמבר 2016 ומופעל על ידי מסילות הברזל הרוסיות לפי הזמנת הרכבת התחתית של מוסקבה. במפה של הרכבת התחתית של מוסקבה הקו מסומן במספר 14. שלט בכניסה לאחת מרציפי הטבעת המרכזית של מוסקבה עם הלוגו של המטרו ושל מסילות הברזל הרוסיות עמדות הכרטיסים נשיא רוסיה פוטין ביום פתיחת הקו, 10 בספטמבר 2016 רכבות חשמליות לאסטוצ'קה בתחנת אוקרוז'נאיה תחנת מוסקבה-סיטי מדיה וקבצים בנושא הטבעת המרכזית של מוסקבה בוויקישיתוף אתר האינטרנט הרשמי של הטבעת המרכזית של מוסקבה באתר של הרכבת התחתית ערך זה הוא קצרמר בנושא רכבות ובנושא מוסקבה. אתם מוזמנים לתרום לוויקיפדיה ולהרחיב אותו.
ויקיפדיה התאית

ויקיפדיה התאית (בתאית: วิกิพีเดียภาษาไทย) היא גרסה של ויקיפדיה בשפה התאית, היא הושקה ב-25 בדצמבר 2003. נכון ל-19 ביולי 2021, יש בה 137,822 ערכים ו-405,336 משתמשים רשומים. ויקיפדיה (בכל השפות יחד) מדורגת על ידי אלכסה מקום 13 ברשימת האתרים המובילים בתאילנד. ויקיפדיה התאילנדית היא האנציקלופדיה המקוונת השנייה בשפה התאית לאחר פרויקט אנציקלופדיית הנוער שפותחה בחסותו של מלך תאילנד, פומיפון אדוניאדט. 25 בדצמבר 2003 – העמוד הראשי נוצר לאחר שב-16 במרץ 2003 הוא נפתח לראשונה כאשר כל תוכנו היה "Describe the new page here." (תאר את הדף החדש כאן). 27 בדצמבר 2003 – הערך הראשון נוצר כאשר הוא מכיל רק מילה אחת "ดาราศาสตร์" (אסטרונומיה) שקושר ל-32 ויקיפדיות בשפות אחרות. לאחר מכן הפך לקצרמר ב-31 במאי. 28 בפברואר 2004 – הערך הראשון האמיתי נוצר, מדעי המחשב. 21 באפריל 2004 – הערך ה-500 נפתח, גרווילאה. 10 במרץ 2004 – הערך ה-1,000 נפתח, הארי פוטר. 28 באוקטובר 2005 – הערך ה-5,000 נפתח, באו צנג. מרץ 2006 – הוספת תוכן משמעותית של ערכי שנים מ-543 לפנה"ס עד 1800 באופן חצי-ידני בעזרת JavaScript. כ-2500 קצרמרים הוספו. 14 במרץ 2006 – הערך ה-10,000 נפתח, אוניברסיטת פנסילבניה. 16 במרץ 2007 – הערף ה-20,000 נפתח, אריאס מו. 10 בדצמבר 2007 – הערך ה-30,000 נפתח, אנדי לאו. 26 באוקטובר 2008 – הערך ה-40,000 נפתח, במבו בלייד. 4 בספטמבר 2009 – הערך ה-50,000 נפתח, הנסיך ננדה. 30 בינואר 2016 – הערך ה-100,000 נפתח, שנות ה-40 של המאה ה-20. מדיה וקבצים בנושא ויקיפדיה התאית בוויקישיתוף אתר האינטרנט הרשמי של ויקיפדיה התאית (בתאית) Top Sites in Thailand - Alexa, www.alexa.com (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
למור צמרי

למור צמרי (שם מדעי: Avahi) הוא סוג של למורים ממשפחת האינדריים הקרובים לסיפאקה. אורכם של הלמורים 30-50 ס"מ ומשקלם 1,200-600 גרם. הם בעלי פרווה עבה ממנה קיבלו את שמם וזרועות ארוכות וכן זנב ארוך ושעיר. צבע הפרווה אפור, אדמדם ועד לשחור אצל כמה מינים. הם שוכני עצים מטפסים היודעים לזנק גבוה כדי להימלט מטורפים כמו הפוסה או עופות דורסים. למור צמרי מזרחי (Avahi laniger) Avahi occidentalis Avahi unicolor Avahi cleesei Avahi peyrierasi Avahi meridionalis Avahi ramanantsoavani Avahi betsileo Avahi mooreorum הפארק הלאומי מרוג'ג'י מדיה וקבצים בנושא למור צמרי בוויקישיתוף למור צמרי, באתר ITIS (באנגלית) למור צמרי, באתר NCBI (באנגלית) למור צמרי, באתר Animal Diversity Web (באנגלית) למור צמרי, באתר האנציקלופדיה של החיים (באנגלית) למור צמרי, באתר GBIF (באנגלית) למור צמרי, באתר אנציקלופדיה בריטניקה (באנגלית)